**ראיון קבלה ללימודי תואר שני בתרפיה במוסיקה אוניברסיטת חיפה**

הריאיון לשנת תשפ''ד יתקיים בשני חלקים:

1. חלק מוסיקאלי מוקלט.
2. ראיון קבוצתי פנים אל פנים באוניברסיטת חיפה.

**1. חלק מוסיקלי מוקלט**

מטרת חלק זה להכיר את מיומנויות המוסיקליות שלכם בכלי הראשי, המשני (אם יש) ואת יכולות הליווי שלכם בכלי הרמוני. לצורך זה הקליטו את עצמכם בווידיאו לפי הפירוט שלעיל:

א. שני קטעים מוכנים מראש בכלי הראשי , כל אחד בסגנון שונה (עם תווים או ע"פ).

ב. במידה ואתם שולטים בכלי נוסף, אנא הציגו גם את מיומנותכם בכלי זה.

ג. שירה וליווי בכלי הרמוני על פי תווים או אקורדים (לבחירת המרואיין).

כל הקטעים יחד לא יעברו 10 דק' סה"כ.

ניתן לצלם את הקטעים המוזיקליים (א-ג) בטלפון הנייד. נא לשלוח כל קטע בנפרד עד שבוע לפני הריאיון

למייל [celefant@univ.haifa.ac.il](mailto:celefant@univ.haifa.ac.il) או דרך JamboMail : <https://www.jumbomail.me/he/>

**2. ריאיון קבוצתי פנים אל פנים באוניברסיטת חיפה**

מטרת הריאיון הקבוצתי היא להכיר את המועמד.ת, מיומנויות מוסיקליות, והתאמה ללימודים בקבוצה אורגנית ומתפתחת. משך הריאיון הקבוצתי כ- 60 דקות.

א. אלתור קבוצתי: נתנסה בנגינה משותפת בכלים ובקולות לפי בחירת כל אחד, ולפי הנחיות שינתנו במקום. אין צורך בהכנה מוקדמת. מדובר במרחב למשחק והתנסות במוסיקה.

ב. שיחה קבוצתית: לפני הנגינה נשוחח מעט בקבוצה לצורך היכרות, ולאחר הנגינה נשוחח על החוויה, הקשרים שנוצרו, הרגשות שעלו.

ג. במידת הצורך יתקיים ראיון אישי נוסף במקום או באמצעות הזום. לצורך זה אנא השאירו כמחצית השעה לאחר הריאיון הקבוצתי, למקרה בו תתבקשו להישאר מעט.